Rikunarita-ORG/Wikinium huggingface dataset:
# Едрење

Едрилици во Росток
**Едрење** е вештина на пловење со помош на ветрот како движечка сила. Едрењето данас може да биде рекреативно или спортско. Може да се едри на даска, во чамец или брод, на езеро или на море.

Посебни видови на едрења се: едрење на мраз, каде пилотот е на лизгалки, скии или сноуборд, и едрење на копно, обично на песочни плажи во колички со три тркала и едро.

## Историја

Илјада години едрењето имало големо значење за транспорт и трговија, риболов и војување. Кон крајот на XIX век, значењето на едрењето опаѓање со појавата на моторизирани бродови кои не се зависини од временските прилики, кои се побрзи и бараат помалку луѓе и други трошоци.

Во некои помалку развиени делови од светот едрењето и до ден-денес задржало извесно трговско значење. На пример, едрениците и денес пловат од Персискиот Залив кон Индија и Африка.

Низ историјата, едрениците се менувале по конструкција и големина. Најмалите едрилици имаат само еден патник, додека најголемите едреници опслужуваат десетина морнари. Развиени се и многубројни едриличарски маневри кои во спортското едрење досегнале го својот врв.

## Спортско едрење

Првите едриличарски регати, организирани само за натпреварување и забава, се забележани во XVIII век. Во 1900 година, едрењето станало олимписки спорт, а трките се одржуваат во повеќе класи едрилици. Почетниците најпрвин се натпреваруваат во класата „оптимист“, во поединечна конкуренција. Класата на едрилицата зависи од повеќе фактори, како: должината на пловилото, бројот и висината на јарболите, обликот на едрата и материјалот од кој се изработени, итн.

## Надворешни врски

* Уџбеник једрења Архивирано на 6 март 2007 г.
* Физика једрења
* Како функционишу једра Архивирано на 4 август 2008 г.
* Међународна организација за једрење - -{ISAF}-

## Наводи
# Сиким

| Сиким |
| --- |
| Сиким - सिक्किम |
| Држава: | Индија |
| Главен град: | Гангток |
| Површина: | 7.096 км2 |
| Население: | 540.493 *(2001)* |
| Густина на население: | 76,17 жит./км2 |
| Јазик: | непалски , англиски, хинду, бутански |
| Религија: | хиндуизам и будизам |
| Мрежно место: | sikim.nic.in |
| Мапа |
| Положба на Сиким во Индија |

**Сиким** е сојузна држава во Индија со површина од 7.096 км2 и 540.493 жители (состојба: 1. јан. 2001). Државата е со најмал број на жители во Индија и се наоѓа на Хималаите. До 1975 година Сиким била независна држава со која владеела династијата Чогјал. На референдумот во 1975 година, народот одлучил да се припои кон Индија и со тоа Сиким станала 22-та индиска држава. Граничи со Непал на запад, Кина, т.е Тибет на север и Бутан на југоисток. На југ граничи со Западен Бенгал.
# Стопеница

**Стопеница** (англ. *portmanteau*) — лингвистички назив за нов збор создаден со „стопување“ (соединување) на два збора, што постојат во јазикот, така што барем еден од овие зборови изгледа скратен, па дури и непрепознатлив. Англискиот поим потекнува од книгата Алиса во светот на огледалото од Луис Керол, и ги има своите корени во францускиот збор *portemanteau* („закачалка“), со кој порано се нарекувал голем куфер со два одделни дела, па оттука и врската со изградба на нов збор од два постојни.

## Примери

* Бит - англ. *binary (бинарна)* + *digit* (цифра)
* Брегзит - англ. *Britain* (Велика Британија) + *exit* (излез)
* Вебинар - веб + семинар
* Википедија - вики + енциклопедија
* Глинокоп - глина + коп
* Дигимон - англ. *digital* (дигитални) + *monsters* (чудовишта)
* Драмедија - драма + комедија
* Е-пошта - англ. *electronical* (електронски) + *mail* (пошта)
* Информатика - информации + автоматика
* Интернет - англ. *international* (меѓународна) + *network (*мрежа)
* Интерпол - англ. *international* (меѓународна) + *police* (полиција)
* Киборг - кибернетика + организам
* Лигер - англ. *lion* (лав) + *tiger* (тигар )
* Модем - модулатор + демодулатор
* Мопед - мотор + педала
* Мотел - мотоцикл + хотел
* Напалм - нафетска киселина + палмитинска киселина
* Пиксел - англ. *picture* (слика) + елемент
* Покемон - англ. *pocket* (џеб) + *monsters* (чудовишта)
* Смог - англ. *smoke* (чад) + *fog* (магла)
* Термистор - англ. *thermal* (топлотен) + *resistor* (отпорник)
* Тигон - англ. *tiger* (тигар) + *lion* (лав)
* Чизбургер - англ. *cheese* (сирење) + *hamburger* (хамбургер)

## Поврзано

* Застареница
* Преведеница
* Новотвореница
* Ретроним

## Наводи
# Холидеј Ин

Холидеј Ин|  |
| Дејност | хотелиерство |
| Основано | Мемфис (Тенеси) (1 август 1952) |
| Основач | Кимонс Вилсон |
| Седиште | Атланта (Џорџија), САД |
| Испостави | 3,414 |
| Опслужувани подрачја | Америка, Европа, Среден Исток, Африка, Азија |
| Услуги | храна, сместување, состаноци, пансиони |
| Матично претпријатие | InterContinental Hotels Group |
| Одделенија | Holiday Inn Express |
| Мреж. место | holidayinn.com |

**Холидеј Ин** (англиски: *Holiday Inn*) е меѓународен синџир на хотели основан како дел од британската групација на хотели IHG. Иако започнал како ланец на мотели, денес е еден од најголемите хотелски синџири со 3,414 објекти на глобално ниво. Преку 100 милиони посетители дневно ги користат услугите на Холидеј Ин ширум светот.

## Галерија

* „Холидеј Ин“ во Скопје
* „Холидеј Ин“ во Чикаго
* „Холидеј Ин“ во Торонто
* „Холидеј Ин“ во Берн
* „Холидеј Ин“ во Амстердам

## Наводи

## Надворешни врски

* Официјално мрежно место Архивирано на 3 април 1997 г. (англиски)
* Извештај за хотелите „Холидеј Ин“ Архивирано на 11 март 2013 г. (англиски)
# Џарканд

| Џарканд |
| --- |
| Џарканд - झारखंड |
| Држава: | Индија |
| Главен град: | Ранчи |
| Површина: | 74.677 км2 |
| Население: | 26.909.428 |
| Густина на население: | 360 жит./км2 |
| Јазик: | хинди
 |
| Религија: |  |
| Мрежно место: | Архивирано на 5 мај 2012 г. |
| Мапа |
| Положба на Џарканд во Индија |

**Џаму Кашмир** е сојузна држава во источна Индија со површина од 74.677 км2 и 20.909.428 жители.
# Караоке

Караоке пејач во Вермонт
**Караоке** е скратеница (**カラオケ**, јапонски: 空 кара, "празен", и オーケストラ *окесутора*, "оркестар") која опишува вид забава во која аматерски пејачи можат да пејат претходно снимени песни преку екран и микрофон. Музиката е општа и широко позната и гласот на оригиналниот пејач е неприсутен или намален. Текстот на песната е обично прикажан на долниот дел од екранот со синхронизирано менување на боја како што продолжува песната. Караоке прво било популаризирано во Јапонија и потоа преостанатиот дел на Азија во 1980-те. Сега оваа идеја се проширила и до други делови на светот.

## Наводи

## Надворешни врски

* Историјат на караокето
# Лабуан

| Лабуан Labuan لابوان |
| --- |
|

|  |  |
| --- | --- |
| Знаме |  **Амблем** |

 |
| Гесло:  |
|  Локација во Малезија |
| Координати: ﻿ / ﻿ |
| Земја | Малезија |
| Држава | Вилајах Персекутуан |
| Влез во Федералните Територии | 16 април 1984 |
| Управа |
|  • Управувана од | Пербаданан Лабуан Лабуан Корпорација |
|  • Министер | Датук Јусуф Махал |
| Површина |
|  • Вкупна | 92 км2 (36 ми2) |
| Население (2007) |
|  • Вкупно | 85,000 (проценка) |
| Час. појас | MST (UTC+8) |
|  • Лето (ЛСВ) | Not observed (UTC) |
| Мреж. место |  |
|

|  |  |
| --- | --- |
| **Mean solar time** | UTC+06:46:40 |

 |

**Лабуан(јави: لابوان)* е најголемиот остров од малезиската **Лабуанска Федерална Територија**. Лабуан е најмногу познат како Офшор финанскиски центар кој нуди меѓународни финансиски и биснис сервиси преку Labuan IBFC од 1990 и голе туристички центар за посетителите од блискиот Брунеј и нуркачите. Името Лабуан се развил од малајскиот збор *labuhan* што значо **котва**.

Најголем град и главно пристаниште на оваа малезиска федерална територија е Бандар Лабуан.

## Повеќе

* *The history of Labuan Island (Victoria Island)* (1996) Стефан Р. Еванс, Абдул Рахман Заинал и Род Вонг Хет Нгее. Singapore: Calendar Print

## Надворешни врски

* Labuan Corporation
* State Development Office Архивирано на 25 септември 2015 г.

 Лабуан гледан од авион кон Кота Кинабалу
Лабуан и надворешните острови

| Држави и федерални територии на **Малезија** |  |
| --- | --- |
| **Држави:**  Кедах |  Келантан |  Малака |  Негери Сембилан |  Паханг |  Перак |  Пенанг |  Перлис |  Сабах |  Саравак |  Селангор |  Теренгану |  Џохор |
|  **Федерални територии:**  Куала Лумпур |  Лабуан |  Путраџаја |
# Курбан бајрам

Еден од поважните ритуали за Курбан бајрам
**Курбан бајрам** — голем исламски празник кој трае 4 дена (10-13 зулхиџет, односно дванаесеттиот месец според арапскиот календар) и се вика таканаречениот празник на жртвата затоа што тогаш се принесува жртва - курбан, обично овни и им се делат на сиромасите.

На првиот ден од празникот се изведува молитвата за Бајрам - бајрам намаз, со која верниците бараат милост од Алах. Карактеристично за овој празник е принесувањето жртва - курбан која има симболика на приближување кон Бога. Обичајот го изведуваат сите кои имаат можност за тоа. Оние кои принеле жртва, потоа раздаваат од месото на сиромашните, соседите и роднините. На овој ден се крунисува аџилакот на аџиите кои отишле да се поклонат на Светата Ќаба во Мека.

## Курбан бајрам според грегоријанскиот календар

Поврзано: Исламски календар
Курбан бајрам секогаш паѓа во ист ден според исламскиот календар, но според грегоријанскиот календар датумот е различен од година на година бидејќи исламскиот каледнар е месечев календар а грегоријанскиот каледнар е сончев календар. Месечевиот календар е приблиќно 11 дена пократок од сончевиот календар. Секоја година, Курбан бајрам (како и другите исламски празници) се празнува на една од две различни грегоријански дати во различни делови од светот.

Следниов список претставува список на официјални датуми кога се прославува Курбан бајрам во Саудиска Арабија според прогласите на Врховниот совет. Датумите во иднина се пресметани според Umm al-Qura календарот на Саудиска Арабија.

## Наводи

## Надворешни врски

* Eid al-Adha (Feast of the Sacrifice) Архивирано на 5 јануари 2010 г. (англиски)
* Praying Eid prayer in mosques, Архивирано на 13 декември 2009 г. the view of Imam ash-Shafi'ee and others. Sunnah Inspirations Forums Архивирано на 11 октомври 2009 г. (англиски)
* Moonsightings for different regions or their following after some other region (англиски)
* The Umm al-Qura calendar of Saudi Arabia (with computed and announced dates for Eid al-Adha) (англиски)
* The Feast of Sacrifice (англиски)
* The Festival of Sacrifice Архивирано на 1 декември 2009 г. (англиски)
* Articles on background, performance and significance of Hajj (англиски)
* Eid Ul Adha prayer and celebration Brisbane Архивирано на 8 февруари 2011 г. (англиски)
# Знаме на Кувајт

Знаме на Кувајт|  |
|  |
| Употреба | граѓанско, државно и пловно знаме  |
| Сразмер | 1:2 |
| Усвоено | 7 септември 1961 |
| Опис | Хоризонтални три ленти во зелена, бела и црвена боја со црн трапез од страна. |

**Знамето на Кувајт** (арапски: **علم الكويت**) е националното знаме на државата и било усвоено на 7 септември 1961, додека официјално прифатено на 24 ноември 1961.

Пред 1961 година знамето на Кувајт било црвено и бело. Денес знамето има пан-арапски бои и ги има следните значења: црната боја го претставува поразот на непријателот, црвената е бојата на крвта на кувајскиот меч. Белата боја претставува чистота, додека зелената е боја за плодноста на земјата.

## Поврзано

* Грб на Кувајт
* Кувајт

## Наводи

## Надворешни врски

* Воено знаме
* Историски знамиња на Кувајт
# Момбаса

| Момбаса |
| --- |
| Заби од слон во Момбаса |
| МомбасаМестоположба на Момбаса |
| Координати: ﻿ / ﻿ |
| Country | Кенија |
| Province | Coast Province |
| District | Момбаса (област) |
| Управа |
|  • Мајор | Ahmed Abubakar Mohdhar  |
| Површина |
|  • Градска | 295 км2 (114 ми2) |
|  • Земјишна | 230 км2 (90 ми2) |
|  • Вода | 65 км2 (25 ми2) |
| Надм. вис. | &1000000000000005000000050 м |
| Население (1999) |
|  • Градско | 707,400[*се бара извор*] |
|  • Градскo | 707,400[*се бара извор*] |
| Час. појас | EAT (UTC+3) |

**Момбаса** е втор најголем град во Кенија, кој е сместен на Индискиот Океан. Има големо пристаниште и меѓународен аеродром. Момбаса е центар на туризмот во овој регион. Оригиналното име на арапски јазик е **Manbasa**; на свахили се нарекува *Kisiwa Cha Mvita*, што значи „Остров на војна“ заради бројните промени на власта над овој град. Градот е главен во областа наречена со истото име - Момбаса, што е вообичаено за Кенија имињата на областите да се исти како најголемиот град во нив.

## Наводи

## Надворешни врски

* Mombasa Municipal Council Архивирано на 4 март 2016 г.
* MombasaInfo Архивирано на 9 мај 2008 г.
* Imombasa Архивирано на 4 август 2018 г.
* WorldStatesmen - Kenya
# Стејт департмент

Зградата посветена на Хари Труман во главниот град Вашингтон, седиште на Стејт департментот
**Стејт департмент** (на англиски: *State Department* или *United States Department of State*, буквално преведено како Државен оддел на САД) — сојузен орган на извршната власт на САД, надлежен за водење на надворешната политика и меѓународните односи, кој е еквивалент на министерство за надворешни работи во некои земји. Основан во 1789 година како прв извршен оддел на САД, дел од надлежностите на одделот се: советување на претседателот на САД, управување со дипломатските мисии на нацијата, преговори со странски ентитети и застапување на САД во Обединетите нации.

Со овој орган раководи државниот секретар, кој е номиниран од претседателот на САД и одобрен од Сенатот на САД. Државниот секретар е главен дипломат и претставник на нацијата во странство, тој е прв по важност меѓу членовите на т.н. Кабинет на Соединетите Држави, дел од извршната гранка на сојузната влада на САД, како и четврти по ред на претседателската линија на заменици, која предвидува кој ќе ја преземе функцијата доколку актуелниот претседател на САД умре, поднесе оставка, биде сменет од функцијата или не е способен да ја извршува функцијата.

Стејт департментот е сместен во зградата именувана по Хари Труман, во населбата Фоги Ботом во главниот град Вашингтон, на само неколку блокови од Белата куќа. Од јануари 2021 година, тековен државен секретар на САД е Ентони Блинкен, кој стапува на функцијата како дел од администрацијата на Џо Бајден.

## Наводи

## Надворешни врски

* Официјално мрежно место
# Кралство Навара

| Кралство Навара*Reino de Navarra* *Nafarroako Erresuma* |
| --- |
| 824–1620 |
|
Знаме

Грб

 |
| Кралство Навара во 1400 (темнозелено). |
| Главен град | Памплона |
| Говорени јазици | Баскиски јазик, Шпански јазик |
| Вероисповед  | христијанство (Римокатоличка) |
| Уредување | Монархија |
| Историски период | среден век |
|  |
| • против Франките  | 824 |
| • Името променето од Памплона во Навара  | 1004 |
| • Шпанско освојување на Навара  | 1522 |
| • Унија со Франција  | 1589 |
| • Престанала да постои  | 1620 |
|  |
|

|  |  |
| --- | --- |
| **Претходници** | **Наследници** |
|

|  |  |
| --- | --- |
|  | Франкија |

 |

|  |  |
| --- | --- |
| Early Modern France |  |
| Хабсбуршка Шпанија |  |

 |

 |

**Кралството Навара** (шпански: *Reino de Navarra*, баскиски: *Nafarroako Erresuma*, француски: *Royaume de Navarre*) — кралство на Пиринејскиот Полуостров кое првобитно се нарекувало **Кралство Памплона**. Кралството ги опфаќало териториите на двете страни од Пиринеите по брегот на Атлантикот.

Кралството било формирано кога локалниот Баскиски водач Ињиго Ариста бил избран или прогласен за крал на Памплона, веројатно во 824 година, и предводел бунт против регионалните власти на Франките.

Во средниот век, кралството повеќепати војувало со соседните Арагон, Кастиља и Франција. Навара имала стратешка важност како патен премин помеѓу Франција и Пиринејскиот Полуостров. Поради војни, бракови и наследства со соседните земји, круната често преоѓала на Арагон, Кастиља или Франција.

Во 1513 година јужниот дел на Кралството Навара бил преземен од Кралството Кастиља, и така станало дел од обединетото Кралство Шпанија. Денес овој дел од кралството Навара е всушност територијата на областа Баскија во Шпанија.

Северниот дел на кралството останал независен, но се здружил со Франција преку личен сојуз кога во 1589 година кралот Анри III од Навара го наследил францускиот престол како Анри IV од Франција. Анри IV бил првиот крал од династијата на Бурбоните во Франција. Неговиот син, Луј XIII во 1620 година го споил кралството Навара со кралството Франција, но бурбонските кралеви ја задржале титулата „крал на Франција и на Навара“ сѐ до последниот од династијата, кралот Шарл X во 1830 година.

Кралството Навара било приврзано со католицизмот, имало сопствени институции сѐ до крајот на 19 век, вклучувајќи парламент, врховен суд, кралски совет и др. Шпанскиот монарх бил претставен од поткрал.
# Андроид

Андроид
**Андроид** — робот или синтетички организам кој е дизајниран да изгледа и да се однесува како човек. Зборот доаѓа од грчкиот andros, што значи маж, и наставката -eides, кој изразува сличност. Иако зборот е изведен од корен што покажува машки род, најчесто се користи во неутрален род. Инаку, аналогниот термин за робот што сличи на жена е гиноид.

## Поврзано

* Вештачка интелигенција
* Киборг
* Домашен робот
* Гиноид
* ХУБО
* Робот
* Андроид (оперативен систем)

## Наводи

## Литература

* Kerman, Judith B. (1991). *Retrofitting Blade Runner: Issues in Ridley Scott's Blade Runner and Philip K. Dick's Do Androids Dream of Electric Sheep?*. Bowling Green, OH: Bowling Green State University Popular Press. ISBN 0-87972-509-5
* Shelde, Per (1993). *Androids, Humanoids, and Other Science Fiction Monsters: Science and Soul in Science Fiction Films*. New York: New York University Press. ISBN 0-8147-7930-1
* Sidney Perkowitz (2004) *Digital People: From Bionic Humans to Androids*. Joseph Henry Press. ISBN 0-309-09619-7

## Препорака за читање

* Telotte, J.P. *Replications: A Robotic History of the Science Fiction Film.* University of Illinois Press, 1995.

## Надворешни врски

* Андроиден свет.
* Наука за андроидите Архивирано на 22 август 2005 г.
* Човековиден робот Архивирано на 13 март 2007 г. Видео
* Android Planet Архивирано на 27 април 2009 г..
* Роботи и андроиди Архивирано на 12 декември 2007 г.
* Инфо за роботи (новости, книги, видеа, списанија, форуми и производи) Архивирано на 25 ноември 2007 г..
* Био-роботска лабораторија Архивирано на 11 март 2009 г.
# Европска уметност

*Уметноста на сликарството* ; од Јоханес Вермер; 1666–1668; масло на платно; 1,3 х 1,1 м; Музеј Кунстисториш (Виена, Австрија)
**Уметноста на Европа**, или **западната уметност**, ја опфаќа историјата на визуелната уметност во Европа. Европската праисториска уметност започнала како карпеста и пештерска уметност на доцниот палеолит, како и петроглифската уметност. Двете се карактеристични за периодот помеѓу палеолитот и железното време. Писмената историја на европската уметност често започнува со уметноста на антички Израел и античките егејски цивилизации, кои датираат од 3 милениум п.н.е. Паралелно со овие значајни култури, уметноста постоела низ цела Европа во некаква форма, каде и да имало луѓе, оставајќи знаци како резби, украсени артефакти и огромни камења. Сепак, конзистентноста на уметничкиот развој во Европа станува јасна само со уметноста на Стара Грција, усвоена и трансформирана од Рим и спроведена со Римската Империја, низ поголем дел од Европа, Северна Африка и Западна Азија.

Влијанието на уметноста од класичниот период растело и опаѓало во текот на следните две илјади години, речиси да падне во заборав во делови од средновековниот период, за повторно да се појави во ренесансата, да претрпе период на она што некои рани историчари на уметноста го нарекуваат „распаѓање“ за време на барокниот период, за повторно да се појави во рафинирана форма во неокласицизмот и да се прероди во постмодернизмот.

Пред 1800-тите, христијанската црква имала големо влијание врз европската уметност. Црквата обезбедувала средства за сите архитектонски, сликарски и вајарски дела. Во овој период, безмалку, историјата на црквата се изедначува со историјата на уметноста. Во истиот временски период имало нов разбуден интерес за херои и хероини, приказни за митолошки богови и божици, големи војни и бизарни суштества кои не биле поврзани со религијата. Повеќето уметности во последните 200 години се произведуваат без повикување на религијата и честопати без посебна идеологија, но уметноста честопати била под влијание на политички теми, без оглед дали биле одраз на гледиштата на покровителите или на уметникот.

Европската уметност е распоредена во неколку стилски периоди, кои, историски, се преклопуваат едни со други, бидејќи различни стилови се јавиле во различни области. Во главно, се издвојуваат следниве периоди: антички, византиски, средновековен, готски, ренесансен, барокен, рококо, неокласичен, модерен, постмодерен и новото европско сликарство.

## Наводи
# ИБМ

Логото на ИБМ.
„Интернационалната корпорација за деловни машини“ **ИБМ** (англ. *International Business Machines Corporation - IBM*) е мултинационална компанија за компјутерска технологија и консалтинг со седиште во Армонк, во државата Њујорк, САД. ИБМ е една од ретките информатички компании која има непрекината историја уште од 19. век.

ИБМ произведува и продава компјутерска опрема и софтвер и обезбедува инфраструктурни услуги, услуги за вдомување и консултантски услуги во областите од супер-компјутери до нанотехнологии.

ИБМ е познат во поновата историја како најголема компјутерска компанија со 355.000 вработени ширум светот. Во однос на вкупните приходи долго време беше прва, а од 2006. е втора, после Хјулит-Пакард. Во 2007. вкупните приходи изнесувале 98,8 милијарди УСД.

ИБМ е сопственик на повеќе патенти од било која друга технолошка компанија. Има инженери и консултанти во над 170 земји и 8 истражувачки лаборатории ширум светот. Вработени на ИБМ се носители на 3 Нобелови награди, четири Тјурингови награди, пет Национални медали за технологија, и пет Национални медали за наука.

## Наводи
# Клучка (патен сообраќај)

Клучката кај Миладиновци
 Карта на Мостарската клучка во Белград
 Клучка во Загреб
**Клучка** — прифатен назив со кој се означува и дефинира најбрзиот и најбезбедниот вид на раскрсница во две или повеќе нивоа на патен сообраќај. Може да биде на секаков вид на пат, а најчесто се среќава на автопатишта и мотопатишта. Клучката мора да се состои од: надвозник или подвозник, лента за забрзување (за вртење на патот во двете насоки) и лента за забавување (за исклучување на патот во двете насоки). Со оглед дека заради надвозникот или подвозникот клучката е раскрсница вон ниво, само преку неа автопатиштата и мотопатиштата можат директно да се вкрстат со другите патишта. Клучката е наречена така затоа што патеките што се вкрстуваат на овој начин се „заплеткани“. Клучката е исто така најскапа за изградба и најголем вид раскрсница.

## Напомени

Поимот клучка е вообичаено име за раскрсници во две или повеќе нивоа, но исто така се нарекува крстосница на повеќе нивоа, подвозник или надвозник.

## Наводи
# Преторија

Центарот на Преторија.
**Преторија** — град кој се наоѓа во северниот дел на провинцијата Гаутенг во Јужноафриканската Република. Тој е еден од главните градови на земјата, односно административен главен град; другите два глави града се Кејптаун и Блумфонтејн, легислативна и судска престолнина, соодветно. Преторија е дел од метрополитенската општина Тшване, како една од неколкуте поранешни администрации (заедно со Сентурион и Сошангуве), па затоа понекогаш погрешно се именува како *Тшване*.

Преторија има околу еден милион жители (или два милиони, доколку се вклучи и целата Тшване метрополитенска општина). Главни јазици кои се зборуваат во Преторија се цвана, ндебеле, африканс и англиски.

Преторија е важен индустриски центар, со тешка индустрија која вклучува преработка на железо и челик, како и производство на автомобили, железнички шини и машинерија. Градот учествува со околу 8,55% од вкупниот БДП на земјата, правејќи го притоа третиот најголем придонесувач за развојот на економијата, по Јоханесбург и Кејптаун.